Here is a page extracted from Wikipedia that may contain CSS, HTML, and a lot of unformatted text.

Title: Arto
Content: Iste articlo ye sobre botanica. Ta o lugar de l'Alto Galligo se veiga Arto (Uesca)

Arto ye o nombre u fitonimo común de bellas especies vechetals de diferents familias y que tienen en común estar arbustos, tener brancas con punchas largas y duras, (u que as mesmas brancas sigan como punchas) u dar a sensación de formar una matullera impenetrable porque te punchas.

Reciben o nombre d'arto sobretot:
Bellas especies d'o chenero Rhamnus como Rhamnus lycioides, Rhamnus nigra y Rhamnus saxatilis.
Crataegus monogyna.
Hippophae rhamnoides.
Lycium europaeum.
Pyracantha coccinea.

A vegatas reciben tamién a calificación d'arto atras especies d'a familia d'as rosacias que tienen un nombre vernaclo claro por tener una farcha pareixita:
L'aranyonera, que ye Prunus spinosa.
L'abanera, que ye Prunus mahaleb.
A gabardera, que son un conchunto de microespecies d'o chenero Rosa con Rosa canina como mes representativa.

Curiosidaz 
Os picapuercos aproveitan as punchas luengas d'os artos pa clavar y guardar os xoriguetz que cazan.

Ditos y mazadas 
«cuan l'arto florexe no trobarás qui pan te dexe».

Referencias 

Fitonimia